सानिया-वेसनीना फ्रेंच ओपन डबल्स के फाइनल में  
सानिया और उनकी रूसी जोड़ीदार एलेना वेसनीना ने अमेरिकी जोड़ी लियेजेल हबर और लीजा रेमंड को बुधवार को फ्रेंच ओपेन के सेमीफाइनल में हराया।
सानिया मिर्जा अपने प्रथम ग्रैंड स्लैम डबल्स के फाइनल में पहुंच गई हैं। वह और उनकी रूसी जोड़ीदार एलेना वेसनीना ने अमेरिकी जोड़ी लियेजेल हबर और लीजा रेमंड को बुधवार को फ्रेंच ओपेन के सेमीफाइनल में हराया।  सानिया और वेसनीना ने इस अमेरिकी जोड़ी को 105 मिनट तक चले मुकाबले में 6-3, 2-6, 6-4 से हराया। ग्रैंड स्लैम के फाइनल मुकाबले में भारत-रूस की इस जोड़ी का मुकाबला चेक की जोड़ी एंड्रीया हलावकोवा और लुसी हराडेका से होगा। किसी ग्रैंड स्लैम के फाइनल मुकाबले में सानिया अपने करियर में तीसरी बार पहुंची हैं। इससे पहले वह ऑस्ट्रेलियाई ओपन के मिक्स डबल्स में दो बार फाइनल में पहुंची है।